Ericu950/Stoicheia-meter-silver huggingface dataset:
τίς δ ἂν εἴη οὗτος ὁ καιρός , ἢ ὁ τῆς ἐκβάσεως τῶν ἐμῶν λόγων , καθ ὃν τὰ τέκνα τὰ ὑμέτερα τοὺς ἀλλογενεῖς καὶ ἀλλοτρίους τοῦ ὑμετέρου γένους ὄψεται δοξάζοντας καὶ ἁγιάζοντας τὸ ἐμὸν ὄνομα ;
τότε γὰρ αὐτὰ τὰ ὑμέτερα τέκνα καταισχυνθήσεται καὶ ἐντραπήσεται ὁρῶντα τὸ παράδοξον τῆς τῶν ἐθνῶν μεταβολῆς , καὶ ὡς ἀλλόφυλοί τινες ἄνδρες τὸν ἅγιον τοῦ Ἰακὼβ καὶ τὸν θεὸν τοῦ Ἰσραὴλ ἁγιάσουσι , καὶ ὡς φόβον ἀναλήψονται τοῦ ἐπὶ πάντων θεοῦ οἱ τῷ μακρῷ αἰῶνι πλανηθέντες , καὶ ὡς συνήσουσιν αὐτοὶ ἐκεῖνοι οἱ πάλαι ἐν πλάνῃ ἐξετασθέντες , καὶ ὡς οἱ καταγογγύζοντες καὶ κατηγοροῦντες τῆς προνοίας μαθήσονται ὑπακούειν καὶ τοῖς ἐμοῖς παραγγέλμασι πείθεσθαι .
αἵ τε γλῶσσαι αἱ ψελλίζουσαι καὶ μηδὲν τρανὸν μη δὲ ἀληθὲς λαλεῖν δυνάμεναι εἰς τὸ κατὰ φύσιν ἐλθοῦσαι τρανώτατα λαλήσουσι μαθοῦσαι λαλεῖν εἰρήνης λόγους , ὡς ἂν παντὸς ἀπηλλαγμέναι πολέμου καὶ τὴν πρὸς τὸν θεὸν εἰρήνην σπεισάμεναι .
οὐ νῦν αἰσχυνθήσεται Ἰακώβ , οὐ δὲ νῦν τὸ πρόσωπον μεταβαλεῖ καὶ τῶν ἑξῆς , ὁ Σύμμαχος οὕτως ἡρμήνευσεν ·
οὐ νῦν αἰσχυνθήσεται Ἰακώβ , οὐ δὲ νῦν τὸ πρόσωπον αὐτοῦ διατραπήσεται , ἀλλ ὅταν ἴδῃ τὰ τέκνα αὐτοῦ ἔργα χειρῶν μου ἐν μέσῳ αὐτοῦ ἁγιάζοντας τὸ ὄνομά μου καὶ ἁγιάσουσι τὸν ἅγιον Ἰακὼβ καὶ τὸν θεὸν Ἰσραὴλ κραταιώσουσι καὶ γνώσονται οἱ πεπλανημένοι τῷ πνεύματι σύνεσιν καὶ γογγυσταὶ μαθήσονται παιδείαν .
ἐνταῦθα τὸ τέλος περιγράφεται τῆς προφητείας τῆς κατὰ τοῦ στεφάνου τῆς ὕβρεως ἀρξαμένης μετὰ τὰ κατὰ τοῦ δράκοντος καὶ τοῦ ὄφεως τοῦ σκολιοῦ ἠπειλημένα .
τὰ δὲ ἐπιφερόμενα τοῖς προτέροις ἀπὸ ἑτέρας ἀρχῆς ἀναγνωστέον .
συντελέσας ὁ λόγος τὰ ἠπειλημένα κατὰ τοῦ στεφάνου τῆς ὕβρεως καὶ τὰ ἑξῆς ἐπενηνεγμένα πάντα , ἐφ ἑτέραν ὑπόθεσιν μεταβαίνει θεσπίζων , ὥς φασιν Ἑβραίων παῖδες τὰ κατὰ τοὺς χρόνους Ἰερεμίου τοῦ προφήτου πεπραγμένα , καθ οὓς ἑλόντων Βαβυλωνίων τὴν Ἰερουσαλὴμ καὶ τὸν λαὸν αἰχμάλωτον ἀπαγαγόντων οἱ περιλειφθέντες ἐν τῇ Ἰουδαίᾳ χώρᾳ , οἷς ὁ προφήτης συνῆν Ἰερεμίας καὶ Βαροὺχ καί τινες ἄλλοι , διὰ τὸν τῶν Βαβυλωνίων φόβον φυγῇ κέχρηνται , μᾶλλον ἑλόμενοι Αἰγυπτίοις ἑαυτοὺς ἐγχειρίσαι ἢ Βαβυλωνίοις δουλεύειν .
ταῦτα δὲ ἐν τῇ τοῦ Ἰερεμίου προφητείᾳ ἱστόρηται .
φθάνει δὲ ταῦτα ὁ προφήτης Ἠσαΐας σχεδὸν πρὸ ὅλων πεντήκοντα καὶ ἑκατὸν ἐτῶν τοῦ Ἰερεμίου γεγονώς ·
γράφει δ οὖν περὶ αὐτῶν ἐκείνων τῶν μὴ πεισθέντων τῇ διὰ τοῦ Ἰερεμίου φωνῇ τοῦ θεοῦ ἀπαγορευούσῃ εἰσελθεῖν εἰς τὴν Αἴγυπτον λέγων ·
Οὐαὶ τέκνα ἀποστάται , ἢ παραβάται κατὰ τὸν Σύμμαχον , λέγει κύριος 0 ·
ἐποιήσατε βουλὴν οὐ δι ἐμοῦ καὶ συνθήκας οὐ διὰ τοῦ πνεύματός μου προσθεῖναι ἁμαρτίαν ἐφ ἁμαρτίαις , οἱ πορευόμενοι καταβῆναι εἰς Αἴγυπτον , ἐμὲ δὲ οὐκ ἐπηρώτησαν , τοῦ βοηθηθῆναι ὑπὸ Φαραὼ καὶ τὰ τούτοις ἐπιλεγόμενα .
ἐν οἷς καὶ τοῦτο διδάσκει ·
ὅτι ἦσαν ἐν Τάνει ἀρχηγοὶ ἄγγελοι πονηροί , σαφῶς παριστὰς γεγονέναι τότε παρ Αἰγυπτίοις δαίμονας , ἀγγέλους πονηροὺς ὀνομάζων αὐτούς , οἳ μάλιστα ἐνήργουν τὰ πολλὰ ἐν τῇ καλουμένῃ πόλει τῆς Αἰγύπτου Τάνει , ἔνθα τὸ βασίλειον τοῦ Φαραὼ κατ ἐκεῖνο καιροῦ ἵδρυτο .
φαραὼ δὲ πάντες ἐκαλοῦντο οἱ ἐξ αὐτῶν Αἰγυπτίων βασιλεύοντες τῆς αὐτῶν χώρας μετὰ τοῦ ἰδιάζοντα κεκτῆσθαι ὀνόματα , ὥστε εἶναι μέν τινα αὐτῶν Νεχαὼ μετὰ τοῦ καὶ Φαραὼ λέγεσθαι .
μέμνηται δὲ τῆς Τάνεως ἡ Ψαλμῳδία ὡς τῶν διὰ Μωσέως παραδόξως πεπραγμένων ἐν γῇ Αἰγύπτῳ , ἐν πεδίῳ Τάνεως γεγονότων , καὶ ἐν τῇ περὶ Αἰγύπτου προφητείᾳ ὁ αὐτὸς οὗτος προφήτης ἐδίδασκε λέγων ·
καὶ ἀναγγειλάτωσάν σοι καὶ εἰπάτωσάν σοι τί βεβούλευται κύριος σαβαὼθ ἐπ Αἴγυπτον , ἐξέλιπον οἱ ἄρχοντες Τάνεως .
ἀλλ ἐκεῖ μέν , ἐπειδὴ τὴν εἰς Αἴγυπτον τοῦ κυρίου παρουσίαν ἐθέσπιζεν , ἀκολούθως ἔκλειψιν τῶν ἀρχόντων Τάνεως ἐδήλου ·
ἅπερ ἐπληροῦτο κατὰ τὴν τοῦ σωτῆρος ἡμῶν εἰς ἀνθρώπους ἐπιφάνειαν .
διὰ δὲ τῶν μετὰ χεῖρας τὰ κατὰ τοὺς Ἰερεμίου χρόνους σημαίνων ὁ λόγος οὔ φησιν ἐκλελοιπέναι τοὺς ἄρχοντας Τάνεως , ἀλλ ὅτι ἦσαν τότε ἐν Τάνει ἀρχηγοὶ ἄγγελοι πονηροί , οἱ αὐτοὶ ὄντες τοῖς ἀνωτέρω λελεγμένοις ἄρχουσι Τάνεως .
πλὴν ἀλλὰ καὶ οὗτοί φησιν οἱ ἐν Τάνει ἀρχηγοὶ ἄγγελοι πονηροὶ οὐδὲν ὠφελήσουσιν εἰς τὸ ἐπαμῦναι τοῖς προσφυγοῦσιν αὐτοῖς καὶ τὴν ἐξ αὐτῶν βοήθειαν ἀνακαλεσαμένοις , πρὸς δὲ τῷ μηδὲν αὐτοὺς ὠφελῆσαι γενήσονται αὐτοῖς αἰσχύνη καὶ ὄνειδος .
ἃ καὶ αὐτοῖς ἐπληροῦτο καθ ὃν χρόνον ὁ τῶν Βαβυλωνίων βασιλεὺς ὑποχείριον ποιησάμενος τὴν Αἴγυπτον , οὐ μόνον Αἰγυπτίους ἀλλὰ καὶ τῶν Ἰουδαίων τοὺς προσφύγους αὐτοῖς γενομένους πολέμου νόμῳ ἐξηνδραποδίσατο ·
τὸ τηνικαῦτα γὰρ ἡ ἐπὶ Φαραὼ τῶν Ἰουδαίων ἐλπὶς εἰς αἰσχύνην καὶ ὄνειδος αὐτοῖς περιετράπη .
ἰστέον δ ὡς μέχρι τούτων Ὠριγένει προῆλθεν ὁ τριακοστὸς τῶν εἰς τὸν προφήτην ἐξηγητικῶν τόμος .
τούτοις ἑξῆς ἐπιφέρεται ·
ἡ ὅρασις τῶν τετραπόδων τῶν ἐν τῇ ἐρήμῳ 0 .
ἐν τῇ θλίψει καὶ τῇ στενοχωρίᾳ , λέων καὶ σκύμνος λέοντος ἐκεῖθεν καὶ ἀσπίδες καὶ ἔκγονα ἀσπίδων πετομένων 0 .
οἶμαι δὲ διὰ τούτων τοὺς Αἰγυπτίων θεοὺς αἰνίττεσθαι τὸν λόγον ·
σχεδὸν γὰρ πᾶν εἶδος τετραπόδων ζῴων παρ αὐτοῖς θεὸς ἐνομίζετο .
ἡ ὅρασις τῶν τετραπόδων τῶν ἐν τῇ ἐρήμῳ , ὁ Σύμμαχος λῆμμά φησι κτηνῶν νότου , καὶ οἱ λοιποὶ δὲ πάντες ἑρμηνευταὶ ὁμοίως κτηνῶν νότου ἐκδεδώκασιν 0 .
οὐκοῦν τὴν χώραν τῶν Αἰγυπτίων κατὰ τὸ νότιον κλίμα κειμένην ἔρημον ὠνόμασαν οἱ Ἑβδομήκοντα φήσαντες ·
ἡ ὅρασις τῶν τετραπόδων τῶν ἐν τῇ ἐρήμῳ , διὰ τὸ ἔρημον τότε πᾶσαν εἶναι θεοῦ , πεπληρῶσθαι δὲ τετραπόδων τῶν παρ αὐτοῖς θεοποιουμένων καὶ τῶν παρ αὐτοῖς ἐνεργούντων δαιμόνων 0 .
διὸ καὶ ἐν θλίψει καὶ ἐν στενοχωρίᾳ εἶναι ἐλέγοντο ·
κατὰ γὰρ πολλὴν στενοχωρίαν ψυχῆς καὶ καθ ὑπερβολὴν θλίψεως τοὺς παρ αὐτοῖς ἀνηγόρευον θεούς ·
αὐτοὺς δὲ ἐκείνους τοὺς τὰς ψυχὰς αὐτῶν θλίβοντας καὶ στενοχωροῦντας πονηροὺς δαίμονας 0 ·
ἐν οἷς ἦσαν λέοντες καὶ ἀσπίδες καὶ τὰ τούτων ἔκγονα καὶ ὄφεις καὶ ἄλλα μυρία ἑρπετά τε καὶ θηρία , ὧν εἰκόνες ἦσαν καὶ τὰ αἰσθητὰ ζῷα καθ ὅλης τῆς Αἰγύπτου θεοποιούμενα .
καὶ γὰρ λέοντας ἀληθῶς καὶ ἀσπίδας καὶ ὄφεις καὶ ἄλλα μυρία οἷα θεοὺς τετιμήκασιν .
ἤδη γοῦν ἀπὸ τῆς τῶν αὐτοῖς νομιζομένων θεῶν ἐπωνυμίας καὶ τὰς πόλεις οὕτως κεκλήκασιν , ἀπὸ μὲν τοῦ λέοντος τὴν Λεοντώ , ἀπὸ δὲ τοῦ κυνὸς τὴν Κυνώ , καὶ ἀπὸ ἄλλου πάλιν θηρὸς ἑτέραν πόλιν 0 1 2 .
αὕτη τοίνυν ἡ ὅρασις τῶν τετραπόδων τῶν ἐν τῇ Αἰγυπτίων ἐρημίᾳ ἐθεωρεῖτο τῷ προφήτῃ , καὶ τούτοις οἱ πρόσφυγες τῶν Ἰουδαίων ἀπεκόμιζον τὸν ἑαυτῶν πλοῦτον ·
τὰ γὰρ ταμιεῖα τῆς ἑαυτῶν ψυχῆς τῇ Αἰγυπτιακῇ παρεδίδοσαν πλάνῃ .
ἐπ  ὄνων δὲ καὶ καμήλων κομίζειν εἴρηνται τὸν πλοῦτον ἑαυτῶν τῆς ἀλογίας καὶ ἀφροσύνης αὐτῶν οὕτω πως δηλουμένης .
ἀπῄεσαν δὲ πρὸς ἔθνος ὃ οὐκ ὠφελήσει αὐτούς ·
οὔ τε γὰρ οἱ αἰσθητοὶ Αἰγύπτιοι οὔ τε οἱ τούτων νομιζόμενοι θεοὶ βοηθήσειν ἔμελλον τῷ προσφυγόντι αὐτοῖς Ἰουδαίων λαῷ .
καὶ τὰ ἑξῆς δὲ τῆς προφητείας ἀπαγγελλόμενα σαφέστερα ὄντα περιττὸν οἶμαι δοκεῖ πειρᾶσθαι διὰ μακροτέρων ἑρμηνεύειν , ἐπειδ  ἀντιλέγοντες αὐτὸν ψεύδεσθαι , ἐν οἷς παρῄνει ἐκ προσώπου τοῦ θεοῦ μὴ εἰσιέναι εἰς Αἴγυπτον .
τούτου χάριν ἡ παροῦσα προφητεία φησίν ·
οἳ οὐκ ἐβούλοντο ἀκούειν τὸν νόμον τοῦ θεοῦ , λέγοντες τοῖς προφήταις Μὴ ἀναγγέλλετε ἡμῖν , καὶ τοῖς τὰ ὁράματα ὁρῶσι Μὴ λαλεῖτε ἡμῖν .
καὶ τοῖς ὁρῶσι μὴ ὁρᾶτε ἡμῖν ὀρθῶς , λαλήσατε ἡμῖν λεῖα , ὁρᾶτε ἡμῖν πλάνας , ἀποστήσατε ἀπὸ τῆς ὁδοῦ , ἐκκλίνατε ἀπ ἐμοῦ τὴν τρίβον , παύσατε ἐκ προσώπου ἡμῶν τὸν ἅγιον Ἰσραήλ ·
ταῦτα γὰρ οἱ μὴ πιστεύοντες ταῖς τοῦ Ἠσαΐου φωναῖς πρὸς αὐτὸν καὶ τοὺς τὰ ὅμοια αὐτῷ φρονοῦντας ἔλεγον .
διὸ ἀπειλεῖ αὐτοῖς τὰ ἐπιφερόμενα , εἶτα παραινεῖ λέγων ·
ὅταν ἀποστραφεὶς στενάξῃς , τότε σωθήσῃ , κατὰ δὲ τὸν Σύμμαχον 0 ·
ἐν μετανοίᾳ φησὶ καὶ ἀναπαύσει σωθήσεσθε καὶ ἐν ἐλπίδι ἔσται ἡ δύναμις ὑμῶν .
ἐὰν γὰρ καθεσθῆτέ φησιν ἐν τῷ τόπῳ τῆς Ἰερουσαλὴμ μετανοήσαντες καὶ παυσάμενοι τῆς ἐπὶ τὴν Αἴγυπτον ὁρμῆς , τότε σωθήσεσθε ἐν ἠρεμίᾳ γενόμενοι καὶ ἀναπαύσει , ἀλλὰ καὶ ἡ δύναμις ὑμῶν ἐν ἐλπίδι φησὶν ἔσται ·
πιστεύσαντες γὰρ καὶ ἐλπίσαντες ἐπὶ τὸν θεὸν δυνήσεσθε σωθῆναι .
οἱ δὲ οὐκ ἠθέλησάν φησιν ἀκούειν , ἀλλ εἶπαν Ἐφ ἵππων φευξόμεθα .
διόπερ ἀπειλεῖ αὐτοῖς τὰ ἐπιλεγόμενα φάσκων ·
φεύξεσθε μέν , οὐ μὴν διαφυγεῖν δυνήσεσθε τὴν τῶν Βαβυλωνίων χεῖρα καταληψομένην ὑμᾶς καὶ ἐν Αἰγύπτῳ .
Εἰς τοσοῦτον δέ φησιν αὐτοὺς φεύξεσθαι , ἕως ἂν καταλειφθῶσιν ὡς ἱστὸς ἐπ ὄρος καὶ ὡς σημαία ἐπὶ βουνοῦ , ἢ κατὰ τὸν Σύμμαχον 0 1 ·
ὡς ἱστὸς ἐπ ἄκρου ὄρους καὶ ὡς ἱστία ἐπὶ βουνοῦ 0 1 ·
ὥσπερ γὰρ νηὸς διαπεσούσης καὶ ἀπολομένης ἐν θαλάττῃ σημεῖον τυγχάνει ἀποτεθεὶς ἐπ  ἄκρου ὄρους ἱστὸς τοῦ μηκέτ αὐτοῦ χρείαν εἶναι , οὕτως ἐπίσημον γενήσεσθαι τὴν ἀπώλειαν τῶν δηλουμένων .
πλὴν οὐ πάντη πάντας ἀπολεῖσθαί φησι , περιλειφθήσεσθαι δὲ βραχεῖς τινας , οὓς ἐλεήσας ὁ θεὸς καὶ οἶκτον αὐτῶν λαβὼν διασώσει δοξαζόμενος καὶ ὑψούμενος διὰ τοῦ ἐλεῆσαι αὐτούς .
οὕτω γὰρ αὐτὸν κριτὴν δίκαιον εἶναι ὡς τοὺς μὲν ἀξίους τιμωρίας κολάζειν τοὺς δὲ δυναμένους ἐλέου τυχεῖν τῆς παρ αὐτῷ καταξιοῦν σωτηρίας 0 .
διόπερ μακάριοι πάντες οἱ ἐμμένοντες ἐπ αὐτῷ , ἢ ὑπομένοντες αὐτὸν κατὰ τὸν Σύμμαχον 0 ·
καλὸν γὰρ τὸ μὴ λειποθυμεῖν μη δὲ ἀπογινώσκειν τὴν τοῦ θεοῦ βοήθειαν ἐν ταῖς καταλαμβανούσαις ἡμᾶς συμφοραῖς 0 .
σφόδρα ἀκολούθως εἰπὼν ὁ λόγος τὰ κατὰ Ἰερεμίαν τὸν προφήτην συμβεβηκότα διὰ τῶν προκειμένων τὴν ἀπὸ τῆς αἰχμαλωσίας ἐπάνοδον τοῦ λαοῦ θεσπίζει καὶ ὡς ἐπανελθόντες τὸν νεὼν τὸν ἐν Ἰερουσαλὴμ ἀναστήσουσι καὶ αὖθις οἰκήσουσι τὴν πόλιν ὡς πληρωθῆναι αὐτὴν οἰκητόρων καὶ τὴν χώραν ἅπασαν ὑπὸ Ἰουδαίων γεωργίας τυχεῖν ἐν πολλῇ καὶ βαθυτάτῃ εἰρήνῃ διαγόντων ·
ἅπερ ἐπληροῦτο ἐπὶ Ζοροβάβελ καὶ Ἰησοῦ τοῦ Ἰωσεδέκ , καθ οὓς τὸ ἱερὸν ἀνενεώθη προφητευόντων τότε Ἁγγαίου καὶ Ζαχαρίου , μεθ οὓς Ἔσδρας ἀπὸ τῆς Βαβυλωνίας ἐπανελθὼν καὶ μετ αὐτὸν ὁμοίως Νεεμίας τὰ μεγάλα συνέπραξαν τῇ τῆς πόλεως τελειώσει , μεθ οὓς διέμεινε πολλοῖς ἔτεσιν ἀπολιόρκητος ἥ τε πόλις καὶ ὁ ἐν αὐτῇ νεώς .
ταῦτα οὖν αὐτὰ διὰ τῶν παρόντων προαναφωνεῖ φάσκων ὁ λόγος ·
καὶ πάλιν μενεῖ ὁ θεὸς τοῦ οἰκτειρῆσαι ὑμᾶς καὶ διὰ τοῦτο ὑψωθήσεται ὁ θεὸς τοῦ ἐλεῆσαι ὑμᾶς .
καὶ ἐπάγει λέγων ἑξῆς ·
διότι κριτὴς κύριος ὁ θεός 0 ·
δίκαιος γὰρ κριτὴς ὢν τοὺς μὲν ἀξίους αἰχμαλωσίᾳ παρεδίδου , οὓς δὲ δίκαιον ἐλεεῖν , ἔσῳζεν 0 ·
ὅθεν μακάριόν ἐστι τὸ ἐμμένειν ἐπ αὐτῷ , ἢ κατὰ τὸν Σύμμαχον τὸ ὑπομένειν αὐτόν 0 ·
ὡς δίκαιος τοιγαροῦν κριτὴς καὶ ὡς ἀγαθὸς πάλιν οἰκτειρήσει ὡς τὴν Σιὼν καὶ τὴν Ἰερουσαλὴμ δεύτερον οἰκοδομηθῆναι καὶ αὖθις ἐν αὐτῇ κατοικῆσαι λαόν 0 .
δόξαν δὲ τοῦ Ἰσραὴλ τὸν τῶν ὅλων σωτῆρα λέγει θεόν .
ἐπεὶ δὲ γέγραπται ·
διότι λαὸς ἅγιος ἐν Σιὼν οἰκήσει , χρὴ μὴ ἀγνοεῖν , ὡς οὔ τε ἡ Ἑβραϊκὴ λέξις οὔ τε οἱ λοιποὶ ἑρμηνευταὶ τὸ ἅγιον ὠνόμασαν , ἀλλὰ κατὰ τὸν Σύμμαχον ·
λαός φησιν ἐν Σιὼν οἰκήσει ·
ὅπερ καὶ γέγονεν , οὐ πάντως δὲ ἅγιος ἦν ὁ πᾶς λαὸς ὁ μετὰ ταῦτα κατοικήσας τὴν Ἰερουσαλήμ .
κλαυθμῷ φησιν οὐκ ἔκλαυσεν Ἐλέησόν με ·
οὕτως γὰρ περιέχει ἡ Ἑβραϊκὴ λέξις .
ἐν Ἰερουσαλὴμ κλαυθμῷ οὐ κλαύσεις , ὁμοίως δὲ καὶ κατὰ τὸν Θεοδοτίωνα εἴρηται ·
ἐν Ἰερουσαλὴμ κλαυθμῷ οὐ κλαυθήσεται .
οὐκέτι γὰρ ἦν καιρὸς κλαυθμοῦ τοῖς διὰ τὸν ἔλεον τοῦ θεοῦ ἀπολαβοῦσι τὸ πατρῷον ἔδαφος καὶ ἐπὶ τούτῳ χαίρουσι καὶ εὐφραινομένοις κατὰ τὸ εἰρημένον ·
ἐρχόμενοι ἥξουσιν ἐν ἀγαλλιάσει αἴροντες τὰ δράγματα αὐτῶν .
τοῦτο δὲ αὐτοῖς αἴτιον ἦν τὸ τυχεῖν τοῦ ἐλέους τοῦ θεοῦ .
τὴν φωνὴν τῆς κραυγῆς σου ἡνίκα εἶδεν , ἐπήκουσέ σου , ὁ Σύμμαχός φησι ·
πρὸς τὴν φωνὴν τῆς βοῆς σου , καθὼς ἂν ἀκουσθῇ , ἀκούσει σου .
ὅμοιον δέ ἐστι τοῦτο τῷ ·
κατὰ τὴν πίστιν σου γενηθήτω σοι , εἰωθότι λέγεσθαι ὑπὸ τοῦ σωτῆρος .
νῦν μὲν γάρ φησιν οὐκ ἔκλαυσε , καθ ἕτερον δὲ καιρὸν τοῦτο ποιεῖ .
πλὴν ὁ λόγος παραινεῖ αὐτῇ βοᾶν πρὸς τὸν θεὸν πάντοτε ·
πρὸς τὴν φωνήν σου γάρ φησιν ἀποκριθήσεταί σοι ὁ θεός .
κατὰ δὲ τοὺς Ἑβδομήκοντα εἴρηται ·
καὶ Ἰερουσαλὴμ κλαυθμῷ ἔκλαυσεν Ἐλέησόν με ·
δυνάμει γὰρ καὶ αὐτὸ τὸ ἔδαφος ἐβόα πρὸς τὸν θεὸν ἐπὶ τῇ τῶν οἰκητόρων κακίᾳ , ἀλλὰ καὶ οἱ δυνατοὶ ὑπὲρ τῶν ἀδυνάτων καὶ οἱ κρείττους ὑπὲρ τῶν χειρόνων ἀπεκλάοντο .
τὴν φωνὴν τῆς κραυγῆς σου ἡνίκα εἶδεν , ἐπήκουσέ σου .
καὶ τέως μὲν ἐπὶ τοῦ παρόντος δώσει ὑμῖν φησι κύριος ἄρτον θλίψεως καὶ ὕδωρ στενόν .
μετὰ δὲ ταῦτα ἑξῆς ἐπιλέγεται ·
ὁ ἄρτος τοῦ γενήματος τῆς γῆς σου ἔσται πλησμονὴ καὶ λιπαρός , καί ·
τότε ἔσται ὁ ὑετὸς τῷ σπέρματι τῆς γῆς σου .
διδάσκει δὲ διὰ τούτων ὡς ἐν μὲν τῇ ἀρχῇ τῆς ἐπανόδου πολλῆς θλίψεως μετέσχον οἱ ἀπὸ τῆς πολεμίας ἐπανελθόντες τῶν περιχώρων θλιβόντων αὐτούς , ὡς καὶ τὸ ἔργον ἐπισχεῖν τῆς οἰκοδομῆς τοῦ ἱεροῦ ·
τοῦτο γοῦν καὶ ἡ ἱστορία ἐν τῇ βίβλῳ τοῦ Ἔσδρα διδάσκει .
διὸ εἴρηται , ὅτι δώσει ὑμῖν κύριος ἄρτον θλίψεως καὶ ὕδωρ στενόν ·
καὶ οὐκέτι φησὶ μὴ ἐγγίσουσιν οἱ πλανῶντές σε ·
ὅτι οἱ ὀφθαλμοί σου ὄψονται τοὺς πλανῶντάς σε 0 .
διὸ οὐκέτι πλανήσουσί σε ·
εἰ γὰρ καὶ πειραθεῖεν τοῦτο πρᾶξαί τινες , ἀλλ οἱ ὀφθαλμοί σου ὄψονται αὐτούς .
ἰδόντες δὲ αὐτοὺς καὶ νοήσαντες , οὐ πλανηθήσονται .
καὶ πάλιν εἰ πειραθεῖεν ἕτεροι λόγοις ἀπατηλοῖς διαστροφὰς πρὸς ὑμᾶς λαλεῖν , καὶ τούτων τὰ ῥήματα οὐ παραδέξεται τὰ ὦτά σου ·
κ ἂν ἀπατῶντες λέγοιεν ·
Αὕτη ἡ ὁδός , πορευθῶμεν ἐν αὐτῇ εἴ τε δεξιὰ εἴ τε ἀριστερά 0 1 ·
οὐ πεισθήσῃ γὰρ λέγουσιν αὐτοῖς ταῦτα , ἀλλ ὁδῷ βασιλικῇ πορεύσῃ τὴν μέσην ὁδεύων καὶ μὴ ἐκκλίνων μή τε δεξιὰ μή τε ἀριστερά .
διόπερ ὡς μηκέτι πλανώμενος μιανεῖς τὰ εἴδωλα , τοῦτ ἔστι μιαρὰ ἡγήσῃ καὶ ἀκάθαρτα ὥσπερ τινὰ δυσώδη κόπρον καὶ ἄτιμον ἀκαθαρσίαν ἀποστρεφόμενος 0 .
ἐπειδὰν δὲ ταῦτα ποιήσῃς , τότε ἔτι ἄρτον θλίψεως καὶ ὕδωρ στενὸν δώσει σοι κύριος .
τότε ἔσται ὁ ὑετὸς τῷ σπέρματι τῆς γῆς σου , καὶ ὁ ἄρτος τοῦ γενήματός σου ἔσται εἰς πλησμονὴν καὶ λιπαρός .
πάντα εἰς σὲ πληρωθήσεται ἐν εὐθηνίᾳ πολλῇ καὶ βαθυτάτῃ εἰρήνῃ τὴν ζωὴν διατελοῦντι ·
ὡς καὶ τὰ παρὰ σοὶ ζῷα καὶ μάλιστα τὰ τὴν χώραν γεωργοῦντα πληροῦσθαι τῆς αὐτοῖς κατὰ φύσιν τροφῆς 0 .
καὶ αὐτὰ δὲ ἐπληροῦτο μετὰ τὴν ἀνανέωσιν τῆς Ἰερουσαλὴμ ἐν τοῖς μετὰ ταῦτα χρόνοις ἐν εἰρήνῃ διαναπαυομένων τῶν τε ἐν τῇ χώρᾳ τοὺς ἀγροὺς οἰκούντων καὶ τῶν ἐν ταῖς πόλεσι διατριβόντων .
ταῦτα μὲν οὖν ἀναφέροιτ  ἂν εἰς τοὺς δηλωθέντας χρόνους , τὰ δ ἑξῆς δι ὧν εἴρηται ·
καὶ ἔσται ἐπὶ παντὸς ὄρους ὑψηλοῦ καὶ ἐπὶ παντὸς βουνοῦ μετεώρου ὕδωρ διαπορευόμενον , βιάζεται καὶ τὸν μὴ θέλοντα ἐπὶ τροπολογίαν σπεύδειν .
ποῖον δὲ ἔχει νοῦν τὸ ἐπιλεγόμενον ·
ἐν τῇ ἡμέρᾳ ἐκείνῃ , ὅταν ἀπόλωνται πολλοὶ καὶ ὅταν πέσωσι πύργοι , ἔσται τὸ φῶς τῆς σελήνης ὡς τὸ φῶς τοῦ ἡλίου καὶ τὸ φῶς τοῦ ἡλίου ἔσται ἑπταπλάσιον ὡς τὸ φῶς τῶν ἑπτὰ ἡμερῶν ἐν τῇ ἡμέρᾳ , ὅταν ἰάσηται κύριος τὸ σύντριμμα τοῦ λαοῦ αὐτοῦ , καὶ τὴν ὀδύνην τῆς πληγῆς σου ἰάσεται 0 ·
ταῦτα γὰρ ὁποίαν σῴζοι ἂν ἀκολουθίαν πρὸ τούτων εἰρημένα .
ἀναγκαῖον ἂν εἴη διασκέψασθαί φημι τοίνυν καὶ ταῦτα ἀκολούθως ἐπενηνέχθαι τοῖς προλεχθεῖσιν , ἐπειδὴ γὰρ σωματικὰς πεποίηται ἐπαγγελίας ὁ λόγος εἰπών ·
καὶ ὁ ἄρτος τοῦ γενήματός σου ἔσται εἰς πλησμονὴν καὶ λιπαρός ·
καὶ βοσκηθήσεται τὰ κτήνη σου ἐν τῇ ἡμέρᾳ ἐκείνῃ τόπον πίονα καὶ εὐρύχωρον , οἱ ταῦροι ὑμῶν καὶ οἱ βόες οἱ ἐργαζόμενοι τὴν γῆν ἄχυρα ἀναπεποιημένα φάγονται ἐν κριθῇ λελικμημένῃ , εἰκότως πρὸς τοῖς σωματικοῖς καὶ τὰς θειοτέρας ἐπαγγελίας ἐπάγει τοῖς τούτων ἀξίοις .
ταῦτα δὲ σημαίνει ·
καὶ ἔσται ἐπὶ παντὸς ὄρους ὑψηλοῦ καὶ ἐπὶ παντὸς βουνοῦ μετεώρου ὕδωρ διαπορευόμενον .
καί ποτε ἔσται , παρίστησι τὸν χρόνον δηλῶν διὰ τοῦ ἐπισυνάπτειν καὶ λέγειν ·
ἐν τῇ ἡμέρᾳ ἐκείνῃ , ὅταν ἀπόλωνται πολλοὶ καὶ ὅταν πέσωσι πύργοι , ἢ κατὰ τὸν Σύμμαχον 0 ·
ἐν ἡμέρᾳ σφαγῆς πολλῆς ἐν τῷ πεσεῖν μεγάλους 0 .
πότε δὲ ἔσται ἡ πολλὴ σφαγὴ καὶ πότε πεσοῦνται οἱ μεγάλοι , ἢ κατὰ τὸν καιρὸν τῆς καθόλου κρίσεως τῆς μετὰ τὴν συντέλειαν τοῦ αἰῶνος τούτου γενησομένης ;
διὸ εἴρηται κατὰ τοὺς Ἑβδομήκοντα ·
ὅταν πέσωσι πύργοι καὶ ὅταν ἀπόλωνται πολλοί 0 ·
πολλοὶ γὰρ κατ ἐκεῖνον ἀπολοῦνται τὸν χρόνον , ἐν ᾧ καὶ τὰ ἐπηγγελμένα τοῖς ἀξίοις ἀποδοθήσεται .
τίνα δὲ ταῦτα διδάσκει ἐπὶ παντὸς ὄρους ὑψηλοῦ φάσκων ἔσεσθαι ὕδωρ διαπορευόμενον καὶ πολυπλασιαζόμενον αὐτοῖς τὸ σεληναῖον φῶς , τότε ἡλιακὸν ὡσαύτως ἑπταπλάσιον γενησόμενον φῶτα τοίνυν πολλὰ καὶ μεγάλα καὶ διαιρέσεις ὑδάτων 0 ·
οὕτως γὰρ ἡρμήνευσεν ὁ Σύμμαχος εἰπών ·
καὶ ἐπὶ παντὸς βουνοῦ ἐπηρμένου διαιρέσεις ἀγωγῶν ὑδάτων 0 .
ἀποδοθήσεται τοῖς ἀξίοις τῶν ἐπαγγελιῶν κατ ἐκεῖνον τὸν χρόνον , καθ ὃν οἱ ἄξιοι σφαγῆς σφαγῇ παραδοθήσονται καὶ οἱ ἐν τῷ παρόντι βίῳ ἐπηρμένοι καὶ μεγαλαῦχοι πέσωσι τοῦ ἑαυτῶν ὕψους .
ἐν ἡμέρᾳ ἀποκταμμοῦ πολλοῦ ἐν τῷ πεσεῖν μεγαλυνομένους 0 .
ὁρᾷς ἀκολουθίαν λόγου τοῖς μὲν ἐν τῷ πλήθει σωματικωτέροις σωματικὰς πεποιημένου τὰς ἐπαγγελίας , τοῖς δὲ ἐπαναβεβηκόσι τὸ φρόνημα καὶ τῇ ψυχῇ διῃρημένοις τὰς ὑψηλοτέρας ἐπαγγελίας ὑπισχνουμένου .
ὥσπερ δὲ πολλάκις τὸ Σιὼν ὄρος τὸ ἐπουράνιον νενόηται ἡμῖν , οὕτως αἱ πολλαὶ μοναὶ παρὰ τῷ πατρὶ ὄρη τυγχάνουσιν οὐράνια , ἔνθα οἰκήσουσιν οἱ τῆς βασιλείας τοῦ θεοῦ ἄξιοι .
καθ  ἕκαστον δὲ τούτων τῶν ἤτοι ὀρῶν ἢ μονῶν ὕδωρ φησὶν ἔσται διαπορευόμενον πάντως που τὸ ἀπὸ τῆς πηγῆς ἀναβλαστάνον , περὶ ἧς εἴρηται ·
ὅτι παρὰ σοὶ πηγὴ ζωῆς , ἀφ ἧς καὶ ὁ ποταμὸς τοῦ θεοῦ προχεῖται , περὶ οὗ εἴρηται 0 ·
τοῦ ποταμοῦ τὰ ὁρμήματα εὐφραίνουσι τὴν πόλιν τοῦ θεοῦ , καί ·
ὁ ποταμὸς τοῦ θεοῦ ἐπληρώθη ὑδάτων τοῦ μονογενοῦς τοῦ θεοῦ λόγου τοῦ ζωοποιοῦ καὶ σωτηρίου οὕτω πως δηλουμένου .
οὕτως οὖν ἐπὶ παντὸς ὄρους ὑψηλοῦ καὶ ἐπὶ παντὸς βουνοῦ μετεώρου τὸ τῆς ἀθανάτου καὶ αἰωνίου ζωῆς ποιητικὸν ὕδωρ διαπορευόμενον ἀθανάτους ἀπεργάσεται τοὺς ἐξ αὐτοῦ πίνοντας , ὅτε καὶ αὐτὴ ἡ κτίσις ἐλευθερωθεῖσα τῆς δουλείας τῆς φθορᾶς ἀπολήψεται τῶν καμάτων τὰς ἀμοιβάς .
διὸ καὶ ἡ σελήνη καὶ ὁ ἥλιος μείζονος δόξης ἀπολαύσουσιν ὡς ἂν κεκμηκότες ἐν τῷ παρόντι καὶ διακονησάμενοι τῷ βουλήματι τοῦ θεοῦ .
ταῦτα δέ φησιν ἔσεσθαι , ὅταν ἰάσηται κύριος τὸ σύντριμμα τοῦ λαοῦ αὐτοῦ , καὶ τὴν ὀδύνην τῆς πληγῆς σου ἰάσηται .
ἔνθα οὔ τε τοῦ Ἰσραὴλ μνημονεύει οὔ τε τοῦ Ἰακὼβ οὐ δ ὅλως τῶν Ἰουδαίων , ἀλλὰ τοῦ λαοῦ αὐτοῦ , ὡς πάντας τοὺς ἀξίους χρηματίζειν λαὸν θεοῦ τῆς ἐπαγγελίας ἐξαπλουμένης .
ἐντεῦθεν οἶμαι τὸν ἱερὸν Ἀπόστολον ὠφελημένον εἰρηκέναι τό ·
ἡ γὰρ ἀποκαραδοκία τῆς κτίσεως τὴν ἀποκάλυψιν τῶν υἱῶν τοῦ θεοῦ ἀπεκδέχεται , ὅτι καὶ αὐτὴ ἡ κτίσις ἐλευθερωθήσεται ἀπὸ τῆς δουλείας τῆς φθορᾶς εἰς τὴν ἐλευθερίαν τῆς δόξης τῶν τέκνων τοῦ θεοῦ .
ὁρᾷς τέκνων θεοῦ ἐλευθερίαν λεγομένην παρὰ τῷ Ἀποστόλῳ , ἣν ὁ προφήτης ἴασιν τοῦ λαοῦ αὐτοῦ ὠνόμασεν .
οὐκοῦν σὺν τῷ λαῷ αὐτοῦ καὶ ἡ κτίσις ἐλευθερωθήσεται ·
κατὰ τὸ αὐτὸ γὰρ ἐν αὐτῇ τῇ ἡμέρᾳ , τοῦτ ἔστι ἐν αὐτῷ τῷ καιρῷ , ὅταν ἰάσηται κύριος τὸ σύντριμμα τοῦ λαοῦ αὐτοῦ .
τότε ὁ ἥλιος καὶ ἡ σελήνη κρείττους ἑαυτῶν γενήσονται πολυπλασίονος φωτὸς καὶ δόξης κρείττονος μεταληψόμενοι .
ὅτι καὶ αὐτὴ ἡ κτίσις ἐλευθερωθήσεται ἀπὸ τῆς δουλείας τῆς φθορᾶς εἰς τὴν ἐλευθερίαν τῆς δόξης τῶν τέκνων τοῦ θεοῦ .
ἅπερ τέκνα τοῦ θεοῦ καὶ λαὸς αὐτοῦ πολλὴν εἶχε συντριβὴν καὶ ὀδύνην , ὅτε τὴν θνητὴν διεβίουν ζωήν ·
ἦσαν γὰρ ὀδυνώμενοι καὶ συν τετριμμένοι ὡς λέγεσθαι ·
καρδίαν συντετριμμένην καὶ τεταπεινωμένην ὁ θεὸς οὐκ ἐξουδενώσει , καί ·
θυσία τῷ θεῷ πνεῦμα συντετριμμένον .
οἱ δὲ αὐτοὶ ἦσαν ἀποκλαόμενοι τὴν ἐπὶ γῆς διατριβὴν καὶ πενθοῦντες τοὺς ἄξια πένθους πράττοντας , ὅπερ διδάσκει ὁ Ἀπόστολος λέγων ·
ἡμεῖς οἱ ὄντες ἐν τῷ σκήνει στενάζομεν βαρούμενοι , καὶ πενθήσω πολλοὺς τῶν προημαρτηκότων καὶ μὴ μετανοησάντων .
τούτων τε αὐτῶν ὁ θεὸς τὸ σύντριμμα καὶ τὴν ὀδύνην ἰάσεται ἀνακτώμενος ἐν τῇ τῶν ἐπαγγελιῶν ἀποδόσει .
ὃ δὴ καὶ ὁ σωτὴρ ἐδήλου λέγων ·
μακάριοι οἱ κλαίοντες καὶ μακάριοι οἱ πενθοῦντες , ὅτι αὐτοὶ παρακληθήσονται 0 .
τοῖς κατὰ τοὺς χρόνους Ἰερεμίου τοῦ προφήτου καταφυγοῦσιν εἰς Αἴγυπτον παρὰ τὸ πρόσταγμα τοῦ θεοῦ ἀπειλήσας ὁ λόγος τὰ ἐν αὐτῇ Αἰγύπτῳ καταληψόμενα αὐτούς , εἶθ ἑξῆς θεσπίσας ἐν τῇ πρὸς τοὺς αὐτοὺς προφητείᾳ , ὅτι μὴ χρὴ αὐτοὺς ἀπογινώσκειν τὴν ἀνάστασιν τῆς Ἰερουσαλήμ 0 .
ἐπανήξουσι γὰρ ἀπὸ τῆς πολεμίας χώρας οἱ ἐκπεσόντες αὐτῆς καὶ πάλιν αὐτὴν οἰκήσουσιν καὶ τὴν χώραν ἅπασαν τῆς Ἰουδαίας μετὰ εἰρήνης ἀφόβως γεωργήσουσιν .
εἶτα πρὸς ταῖς ἐπαγγελίαις ταῖς σωματικώτερον εἰρημέναις ἐπισυνάψας τὰς οὐρανίους τοῖς ἀξίοις ἀποδοθησομένας μετὰ τὴν συντέλειαν τοῦ κόσμου , καθ ἣν καὶ οἱ ἀσεβεῖς ἀπωλείᾳ καὶ πτώσει παραδοθήσονται .
ταῦτα προφήσας ὁ λόγος ἐπισυνάπτει τὰ προκείμενα ἠρτημένα τῆς καθολικῆς τοῦ θεοῦ κρίσεως .
ἰδοὺ τὸ ὄνομα κυρίου ἔρχεται διὰ χρόνου πολλοῦ .
διὰ πολλοῦ χρόνου , οἱ λοιποὶ ἑρμηνευταὶ μακρόθεν εἰρήκασι .
καὶ τήρει , ὅπως οὐκ αὐτὸν τὸν κύριόν φησιν ἔρχεσθαι , ἀλλὰ τὸ ὄνομα κυρίου τὸν Χριστὸν τοῦ θεοῦ αἰνιττόμενος , περὶ οὗ εἴρηται ·
εὐλογημένος ὁ ἐρχόμενος ἐν ὀνόματι κυρίου 0 ·
θεὸς κύριος καὶ ἐπέφανεν ἡμῖν .
ἐρχομένου δὲ καὶ τὴν δευτέραν καὶ ἔνδοξον αὐτοῦ παρουσίαν ποιουμένου ἐπακολουθήσουσιν τιμωρητικαὶ δυνάμεις , δι  ὧν αἱ κολάσεις τοῖς ἀσεβέσιν ἐπαχθήσονται , ἃς ἡ παροῦσα γραφὴ θυμὸν καὶ ὀργὴν ὀνομάζει .
καιόμενος θυμός , μετὰ δόξης καὶ τῶν ἑξῆς , ὁ Σύμμαχος τοῦτον ἡρμήνευσε τὸν τρόπον ·
φλεγόμενος θυμὸς αὐτοῦ καὶ βαρὺς ὑπενεγκεῖν τὰ χείλη αὐτοῦ ὡς χειμάρρους ἐπικλύζων ἕως τραχήλου φθάνων ἀφορίσαι ἔθνη ἀφορισμῷ ματαιότητος 0 .
κατὰ δὲ τοὺς Ἑβδομήκοντα ἀκολουθήσει τῇ δόξῃ τοῦ κυρίου καιόμενος θυμὸς ἢ ἀντικειμένη δύναμις ·
πλὴν οὐδὲν ποιήσει δίχα τοῦ προστάγματος τοῦ κριτοῦ .
τὸ τέλειον τῶν χειλέων , τὸ τέλειον τῆς ὀργῆς πλῆρες 0 ·
ἀκολούθως γὰρ τῇ τοῦ λογίου ἀποφάσει τὰ τῆς ὀργῆς τοῖς κολασθησομένοις ἐπενεχθήσεται .
καὶ τὸ πνεῦμα δὲ αὐτοῦ τὸ ἀπεσταλμένον ἐπὶ τοὺς ἀσεβεῖς σῦρον ἥξει ὥσπερ ἐν φάραγγι πλημμυρὸν ὕδωρ μέχρι τραχήλου κατασῦρον τοὺς τὴν τιμωρίαν ὑπέχοντας 0 .
καὶ διαιρεθήσεται τὸ κολαστικὸν τοῦτο πνεῦμα εἰς πολλὰς διαιρέσεις διὰ τὸ πλείστην εἶναι τὴν τῶν κολαζομένων διαφοράν .
διὸ ταράξει ἔθνη , ἐφ οἷς ἐπλάνησαν ματαίως καὶ ἐφ οἷς ἐδίωξεν αὐτοὺς ἐν τῷ προτέρῳ αὐτῶν βίῳ πλάνησις .
ταῦτα εἰπὼν ὁ λόγος τὰ ἑξῆς πρὸς τοὺς προσποιουμένους μὲν θεοσέβειαν ἐν τρυφαῖς δὲ καὶ ἡδυπαθείαις τὴν ἑαυτῶν κατατρίψαντας ζωὴν ἀποτείνεται λέγων ·
μὴ διὰ παντὸς δεῖ ὑμᾶς εὐφραίνεσθαι καὶ εἰσπορεύεσθαι εἰς τὰ ἅγιά μου διὰ παντὸς ὡσεὶ ἑορτάζοντας καὶ ὡσεὶ εὐφραινομένους εἰσελθεῖν μετὰ αὐλοῦ εἰς τὸ ὄρος κυρίου πρὸς τὸν θεὸν τοῦ Ἰσραήλ .
Εἶτα εἰπὼν ταῦτα πρὸς τοὺς μετὰ ὑποκρίσεως θεοσεβεῖν προσποιουμένους ἑξῆς ἐπιλέγει ·
καὶ ἀκουστὴν ποιήσει κύριος τὴν φωνὴν αὐτοῦ καὶ τὸν θυμὸν τοῦ βραχίονος αὐτοῦ δείξει μετὰ θυμοῦ καὶ ὀργῆς καὶ φλογὸς πυρός .
διὰ γὰρ τῆς φωνῆς κυρίου ἡττηθήσονται Ἀσσύριοι τῇ πληγῇ , ᾗ ἂν πατάξῃ αὐτούς .
ἀσσυρίους δὲ ἐνταῦθα οὐ πάντως τὸ ἔθνος δηλοῖ , ἀλλὰ τοὺς ὁμοίως τοῖς Ἀσσυρίοις κατατυραννήσαντας κ ἀκείνοις παραπλησίως τῇ κατὰ τῶν ἀνθρώπων δυναστείᾳ ὑπερηφάνως κεχρημένους .
οὕτω γοῦν καὶ παῖδες Ἑβραίων ἐν τοῖς πρὸς αὐτοὺς διαλόγοις νοεῖν παραδεδώκασι σημαίνεσθαι φήσαντες ἀπὸ τῆς ἑρμηνείας τῶν Ἀσσυρίων τοὺς εὐθηνουμένους καὶ κατευοδουμένους , οὓς ὁ παρὼν λόγος κολασθήσεσθαι κατὰ τὸν τῆς κρίσεως καιρὸν ὑπὸ τῆς ἐπαχθησομένης αὐτοῖς πληγῆς διδάσκει .
τότε φησὶν οἱ παίοντες αὐτοὺς καὶ τύπτοντες τιμωροὶ δαίμονες κυκλόθεν αὐτοὺς περιστοιχισάμενοι τὰς τιμωρίας ἐπάξουσι .
τίνες δέ εἰσιν οὗτοι , διασαφεῖ φάσκων ·
ὅθεν ἦν αὐτοῖς ἡ ἐλπὶς τῆς βοηθείας , ἐφ ἣν αὐτὸς ἐπεποίθει ·
αὐτοὶ μετὰ τυμπάνων καὶ κιθάρας πολεμήσουσιν αὐτόν .
ἐλπὶς δὲ τοῖς ἀσεβέσι βοηθείας ἦν ἀπὸ τῶν θεῶν αὐτῶν τῶν ἀντικειμένων δηλαδὴ δυνάμεων καὶ τῶν πονηρῶν πνευμάτων .
τούτοις γὰρ ὡς θεοῖς προσεῖχον καὶ τὴν ἐλπίδα τῆς βοηθείας ἐκ τούτων αὐτοῖς ἔσεσθαι ἤλπιζον οὐκ εἰδότες , ὅτι αὐτοὶ οὗτοι κολασταὶ αὐτῶν ἔσονται ·
ἡ γὰρ ὀργὴ καὶ ὁ θυμὸς κατὰ τῶν ἀσεβῶν ἀποστελλόμενος δι  ἀγγέλων γενήσεται πονηρῶν , οἳ καὶ μετὰ τυμπάνων καὶ κιθάρας πολεμήσουσιν αὐτοὺς ἅτε ἐπιχαιρεσίκακοί τινες ὄντες .
οὕτω καὶ ἐν τοῖς ἔμπροσθεν ἐλέγετο ·
γίγαντες ἔρχονται πληρῶσαι τὸν θυμόν μου χαίροντες ἅμα καὶ ὑβρίζοντες ·
πολεμήσουσιν οὖν τοὺς ἀσεβεῖς οἱ προλεχθέντες ἐκ μεταβολῆς ·
ἀντὶ γὰρ φίλων ἐχθροὶ καταστήσονται .
τότε δὲ καὶ ἀπαιτηθήσονται εἰσπραττόμενοι πάντα ὅσα ἥμαρτον .
ταῦτα δέ φησι σὲ περιμένει τὸν πάλαι τρυφηλὸν καὶ ὑπερήφανον ·
εἰ μὴ ἄρα σαυτὸν ἀπατῶν προσδοκᾷς , ὅτι καὶ σοὶ βασιλεύειν ἡτοιμάσθη ὁμοίως τοῖς τὴν στενὴν καὶ τεθλιμμένην ὁδεύσασι καὶ πτωχοῖς διὰ θεὸν γενομένοις καὶ δεδιωγμένοις ἕνεκεν δικαιοσύνης ·
πᾶσι γὰρ ἐκείνοις ἡτοίμασται ἡ βασιλεία , ἀλλ οὐ καὶ σοὶ τῷ τὴν πλατεῖαν καὶ εὐρύχωρον ὁδὸν πεπορευομένῳ 0 .
διὸ παρεσκεύασταί σοι ἡ προδηλωθεῖσα φάραγξ βαθεῖα τοῦ σύραντος ὕδατος μεστὴ ξύλων καὶ πυρὸς ὑποκαομένου ὡς πᾶσαν τὴν φάραγγα μηδενὸς ἑτέρου πεπληρῶσθαι ἢ θυμοῦ καὶ ὀργῆς θεῖον καὶ πῦρ ὑποκαούσης εἰς τὴν τῶν αὐτόθι κατακριθησομένων κόλασιν 0 .
τοσαῦτα διὰ μέσου εἰπὼν ἐπαναλαμβάνει τὴν πρὸς τοὺς καταπεφευγότας εἰς Αἴγυπτον προφητείαν .
καὶ ἐπιφέρει τὰ λεγόμενα .
ἐν τῇ περὶ τῶν εἰς Αἴγυπτον καταφυγόντων προφητείᾳ τῆς καθολικῆς κρίσεως τοῦ θεοῦ διὰ μέσου μνημονεύσας ὁ λόγος ἐπαναλαμβάνει τὴν πρὸς τοὺς αὐτοὺς ἀπειλὴν διὰ τῶν προκειμένων καὶ ταλανίζει τοὺς κατιόντας εἰς Αἴγυπτον βοηθείας χάριν ·
ὡς γὰρ μὴ δυναμένου τοῦ θεοῦ μένοντας αὐτούς , ἐν ᾧ αὐτὸς μένειν ἐκέλευσε τόπῳ ῥύσασθαι τῆς τῶν πολεμίων χειρὸς  κατεφεῦρον σωτῆρας αὐτῶν τοὺς εἰδωλολάτρας .
οἱ τὸν θεὸν Ἰσραὴλ αὐχοῦντες ἐπιγραφόμενοι πεποιθότες τε ἦσαν ἐπ  Αἰγυπτίοις ἅρμασί τε καὶ ἵπποις οὐ μεμνημένοι ὡς ἅρματα Φαραὼ καὶ τὴν δύναμιν αὐτοῦ ἔρριψέ ποτε ὁ αὐτῶν θεὸς εἰς θάλασσαν .
διὸ μέμφεται αὐτοὺς ὁ λόγος , ὅτι μὴ πεποιθότες ἐπὶ τὸν ἅγιον τοῦ Ἰσραὴλ τοῦτ ἔπραττον ·
διὸ καταλήψεσθαι αὐτοὺς ἃ μὴ προσεδόκησαν κακὰ ἐπ αὐτῆς τῆς Αἰγύπτου ἀπειλεῖ .
Αἰγύπτιοι δὲ ἄνθρωποι καὶ οὐ θεός , καὶ ἵπποι αὐτῶν σὰρξ ἀλλ οὐ πνεῦμα 0 1 .
κύριος δὲ ἐκτενεῖ τὴν χεῖρα αὐτοῦ καὶ ἀσθενήσει ὁ βοηθός , καὶ πεσεῖται ὁ βοηθούμενος , καὶ πάντες ὁμοῦ συντελεσθήσονται , βοηθὸν μὲν λέγων τοὺς Αἰγυπτίους , βοηθουμένους δὲ τοὺς πρόσφυγας αὐτῶν .